Hip-Hop.sk

Hip-Hop.sk (niekedy nazývané aj Label Hip-Hop.sk) bolo hudobné vydavateľstvo, ktoré založil v roku 2004 Ľuboš "Lumir" Krupiczer, šéfredaktor webovej stránky Hip-Hop.sk, z ktorej bol odvodený aj názov vydavateľstva. Hip-Hop.sk bolo prvé vydavateľstvo na Slovensku, ktoré sa špecializovalo na hip-hop a vyšli pod ním albumy od H16, Mikyho Moru, AMO alebo od L.U.Z.Y. V roku 2009 ukončilo svoju činnosť.

 História 
Vydavateľstvo Hip-Hop.sk založil v roku 2004 Ľuboš "Lumir" Krupiczer, keď sa mu nepáčilo, že niektoré slovenské hip-hopové albumy v tom čase vyšli pod českými vydavateľstvami a chcel rozbehnúť niečo aj na Slovensku. Prvý nosič, ktorý vyšiel pod Hip-Hop.sk bolo EP Jednašeska ftvojom klube od skupiny H16, ktoré vyšlo aj na vinyle. CD vyšlo v náklade 2 000 kusov a ako jediný nosič Hip-Hop.sk bol vydaný bez spolupráce s veľkým vydavateľstvom. Na jar 2005 začalo vydavateľstvo spolupracovat s Universal Music a v spolupráci s nimi vyšiel album Original od AMO a ešte pred ním mixtape Rapsuperstar vol. 1. V spolupráci s Universal Music mal vyjsť aj album Kvalitný materiál od H16, kvôli zlej komunikácii ale Hip-Hop.sk ukončilo spoluprácu s Universal Music a začalo hľadať nového partnera, ktorým sa neskôr stalo hudobné vydavateľstvo EMI. Kvalitný materiál bol prvý album, ktorý vznikol v spolupráci s EMI a po predajnej stránke bol najúspešnejším albumom vydavateľstva, získal platinovú platňu, predalo sa z neho viac ako 7 000 kusov a bol nominovaný na ocenenie hudobnej akadémie Aurel 2006 v kategórii Hip-Hop, no čistý zárobok vydavateľstva podľa slov zakladateľa bol nízky, iba okolo 166 €.

Koncom roka 2006 a v roku 2007 vydavateľstvo vydalo ďalšie projekty, albumy Moratón od Mikyho Moru, 3mená 4písmená od L.U.Z.Y., Duo od Druhej Strany, mixtape Hra sa začína od DJa Kappu a EP Hovorit volne od Turbo Boost. Aj napriek pozitívnemu prijatiu, úspechom a ďalším získaným platniam podľa Lumirovych slov bolo vydavateľstvo v strate okolo 10 000 €. Preto sa rozhodol pre ďalšie projekty upraviť financovanie a medzitým vyšiel začiatkom roka album Nepatrím medzi... od Moma, ktorý bol pre vydavateľstvo po zisku približne 830 € prvý nestratový. Počas roka 2008 vyšli ďalšie albumy Čísla Nepustia od H16, druhý sólový album od Mikyho Moru, Otvorenie od Opaka, Album od skupiny Stanica Projekt (ktorý vyšiel v limitovanom náklade 1 000 kusov) a výberovka PreHlad 2008. Po predajnej stránke projekty neboli také úspešné v porovnaní s albumami z rokov 2006 – 2007, ale vďaka novému modelu financovania sa podarilo čiastočne pokryť stratu vydavateľstva z predošlých projektov, keď podľa Lumirovych slov bol z nich čistý zisk okolo 4 500 €.

30. marca 2009 vyšlo pod vydavateľstvom posledný album Sekvencie od producenta G-Boda a tesne pred skončením vydavateľskej činnosti spravilo Hip-Hop.sk DVD VideoPreHlad. Lumir ukončil vydavateľskú činnosť kvôli nedostatku času, motivácie a nevďačnosti zo strany niektorých umelcov.

 Zoznam interpretov 
 Meno  Albumy  EP  Mixtape H16  2  1  - Viktor Hazard  –  –  1 AMO  1  –  - Miky Mora  2  –  - L.U.Z.A.  1  –  - DJ Kappa  –  –  1 Druhá Strana  1  –  - Turbo Boost  –  1  - Momo  1  –  - Opak  1  –  - Stanica Projekt  1  –  - G-Bod  1  –  -

 Diskografia 
 Názov  Detaily  Ocenenie  Predaj  Najvyššia zaznamenaná pozícia v rebríčkoch H16 – Jednašeska ftvojom klube (EP)  Dátum vydania: 16. jún 2004  Vydavateľstvo: Hip-Hop.sk  Formát: CD  –  –  - Viktor Hazard – Rapsuperstar vol. 1 (mixtape)  Dátum vydania: 4. júl 2005  Vydavateľstvo: Hip-Hop.sk/Universal Music  Formát: CD  –  SK: 5 000+  - AMO – Original  Dátum vydania: 31. október 2005  Vydavateľstvo: Hip-Hop.sk/Universal Music  Formát: CD  –  SK: 4 000+  - H16 – Kvalitný materiál  Dátum vydania: 16. jún 2006  Vydavateľstvo: Hip-Hop.sk/EMI  Formát: CD  SK: Platinové  SK: 7 000+  SK: 3 Miky Mora – Moratón  Dátum vydania: 6. október 2006  Vydavateľstvo: Hip-Hop.sk/EMI  Formát: CD  SK: Zlaté  SK: 4 000+  SK: 2 L.U.Z.A. – 3mená 4písmená  Dátum vydania: 5. február 2007  Vydavateľstvo: Hip-Hop.sk/EMI  Formát: CD  SK: Zlaté  SK: 3 500+  SK: 18 DJ Kappa – Hra sa začína (mixtape)  Dátum vydania: 21. máj 2007  Vydavateľstvo: Hip-Hop.sk/EMI  Formát: CD  –  –  - Druhá Strana – Duo  Dátum vydania: október 2007  Vydavateľstvo: Hip-Hop.sk/EMI  Formát: CD  SK: Zlaté  SK: 3 000+  SK: 9 Turbo Boost – Hovorit volne (EP)  Dátum vydania: 26. november 2007  Vydavateľstvo: Hip-Hop.sk/EMI  Formát: CD  –  –  - Momo – Nepatrím medzi...  Dátum vydania: 29. február 2008  Vydavateľstvo: Hip-Hop.sk/EMI  Formát: CD  –  –  - H16 – Čísla Nepustia  Dátum vydania: 23. mája 2008  Vydavateľstvo: Hip-Hop.sk/EMI  Formát: CD  SK: Zlaté  SK: 5 000+  CZ: 24 Hip-Hop.sk uvádza PreHlad 2008  Dátum vydania: 20. júna 2008  Vydavateľstvo: Hip-Hop.sk/EMI  Formát: CD  –  SK: 1 500+  - Miky Mora – 20.08 [Hudba z hora?]  Dátum vydania: 3. októbra 2008  Vydavateľstvo: Hip-Hop.sk/EMI  Formát: CD  –  SK: 2 000  - Opak – Otvorenie  Dátum vydania: 24. október 2008  Vydavateľstvo: Hip-Hop.sk/EMI  Formát: CD  –  SK: 1 000  - Stanica Projekt – Album  Dátum vydania: 20. február 2009  Vydavateľstvo: Hip-Hop.sk/EMI  Formát: CD  –  –  - G-Bod – Sekvencie  Dátum vydania: 30. marec 2009  Vydavateľstvo: Hip-Hop.sk/EMI  Formát: CD  –  –  - Hip-Hop.sk uvádza VideoPreHlad (DVD) Dátum vydania: 22. jún 2009  Vydavateľstvo: Hip-Hop.sk/EMI  Formát: DVD  –  –  -

Ocenenia a nominácie albumov
Aurel
 Rok  Nominovaná práca  Ocenenie  Výsledok 2006  H16 – Kvalitný materiál  Najlepší album v kategórii Hip-Hop  Nominácia 2006  Miky Mora – Moratón  Najlepší album v kategórii Hip-Hop  Nominácia 2007  L.U.Z.A. – 3mená 4písmená  Najlepší album v kategórii Hip-Hop  Víťazstvo

 Referencie 

Kategória:Hudobné vydavateľstvá